google/wiki40b huggingface dataset:
Pajala kommune

Historie

Det som i dag er Pajala kommune har siden de tidligste tider vært bebodd av reindriftere. De første tornedalsfinske nybyggerne slo seg ned i kommunens nedre del på 1570-tallet. Sognet og kommunen er oppkalt etter den mest framgangsrike av nybyggerne, birkarlen Lasse Pajanen (død ca. 1600). Allerede tidlig på 1700-tallet var befolkningen som levde av reindrift nesten helt drevet ut av kommunen. På midten av 1600-tallet ble Kengis Bruk anlagt her, noe som førte til vallonsk og svensk innvandring de neste århundrene. Pajala er en tradisjonsrik kulturbygd, med en jernverkshistorie som strekker seg over nesten tre århundrer.
Den tornedalske identiteten har blitt formet i møtet mellom finske, samiske og til en viss grad svenske kulturtradisjoner. Den geografiske beliggenheten har ført til at Pajala lenge har vært et naturlig handelssentrum.
Utvikling i folketallet har ikke gagnet kommunen. I 1950 bodde det drøyt 15 000 personer i det som i dag er Pajala kommune, i årsskiftet 2005-2006 bodde det 6798 personer i kommunen. Mye av den gamle industrinæringen basert på jordbruk og skogbruk er nesten helt borte, og befolkningen har blitt desimert og foreldet gjennom dødsfall og fraflytting. Drøyt 27 % av befolkningen er 65 år eller eldre, noe som er blant de høyeste andelene i Sverige. Næringslivet i Pajala domineres i dag av service med kommunen som største arbeidsgiver, noe trevareforedling og pendling til malmfeltene i Gällivare og Kiruna.

Språk

Meänkieli og finsk har status som offisielle minoritetsspråk i kommunen, og Pajala er en av seks svenske kommuner hvor meänkieli har status som offisielt minoritetsspråk.

Geografi

Landskapet er dominert av store barskogsområder med innslag av myr. Torneälven er viktigste vassdrag i kommunen, og danner sammen med sideelva Muonioälven riksgrensa mot Finland. 
Pajala kommune har flyplass med daglige ruteflygninger til Luleå.

Kuriosa

Handlingen i Mikael Niemis bok Populærmusikk fra Vittula (sv. Populärmusik från Vittula) utspiller seg hovedsakelig i Pajala kommun. Vittula er en folkelig benevning på et villaområde i Pajala.
Jablanica vannkraftverk

Jablanica vannkraftverk er en demning med vannkraftverk i Bosnia-Hercegovina. Den er lokalisert i landets viktigste elv, Neretva, som renner sørvestover ut i Adriaterhavet, og vannkraftverket ligger 50 km ovenfor Mostar, ved byen Jablanica. 
Installert vannkraftkapasitet er 151 MW. Demningen er en 85 meter høy flerbruksdam, og demmer opp et større magasin i elva.
UFC 1

Bakgrunn

UFC 1 brukte et turneringsformat med åtte deltakere, hvor vinneren vant 50 000 USD. Turneringen hadde ingen vektklasser, og alle kampene bestod av runder på fem minutter til slutten. Kampene kunne kun avsluttes gjennom submission, knockout, at hjørnemannen kastet inn et håndkle, eller at dommeren stanset kampen på grunn av seriøse kutt eller skader. Hansker ble tillat, og Art Jimmerson brukte en hanske i kvartfinalen sin mot Royce Gracie.
Selv om UFC reklamerte for at arrangementet ikke hadde noen regler, var det grenser for hva utøverne kunne gjøre. Det var ikke lov å bite, stikke motstanderen i øynene eller slag mot skrittet. Royce Gracie vant turneringen etter å ha slått Gerard Gordeau med en tapout etter et rear naked choke. Dommerne for UFC 1 var João Alberto barreto og Hélio Virgio, to tidligere dommere i vale tudo fra Brasil.
Kommentatorene for showet var Bill Wallace, Jim Brown og Kathy Long, med ekstra analyse fra Rod Machado og intervjuer av Brian Kilmeade. Jason Delucia var i reserve for turneringen, men siden ingen av deltakerne måtte trekke seg, fikk han ikke stille til kamp.
Nomico

Nomico (のみこ; født 18. februar) er en japansk artist, som i hovedsak synger animemusikk. Hun er Kayas eldre søster.
Alfa Romeo Stelvio

Alfa Romeo Stelvio er en SUV bilmodell fra italienske Alfa Romeo og er fabrikkens første SUV.
Navnet kommer av Stelvio, et fjellpass i Alpene, men den bygges i Cassino ved Roma.
Stelvio har Alfa Romeos Q4 firehjulsdrift der forhjulsdriften kun kobles inn gradvis når det blir glattere. Den er ifølge Tidens Krav basert på Alfa Romeo Giulia (2016). Som Giulia, ble Stelvio lansert med toppmodellen Quadrifoglio med en ny 2.9-liters V6 med doble turboer og over 500 hk, samt en 8-trinns automat fra tyske ZF Friedrichshafen. Ellers fås den med 2-liters bensin (200 og 280 hk) eller 2,2-liters diesel (150, 180 eller 210 hk).
Til Norge kom den i 2017 som First edition og 280 hk. Utgaven NRING (2018) er en Quadrifoglio for å minnes raserbanen Nürburgring. Den kom også for Julia og bygges i 108 eksemplarer i anledning fabrikkens 108 år og leveres med røde kjørehansker og mansjettknapper. Likens kom i 2019 den hvite og røde Racing med eksospotter laget av titan fra Slovenia og dermed 28 kg lettere.
Fylkesvei 7344

Fylkesvei 7344 går mellom Hovstad og Elsvatn i Hattfjelldal kommune. Veien er 11,6 km lang.
Frem til 2019 hadde veien betegnelsen fylkesvei 294.
Tristán el joven

Tristán el joven (Den unge Tristan) er en spansk ridderroman som ble trykket i Sevilla i 1534. Det er en meget fri fortsettelse av den franske fortellingen om Tristan og Isolde som i spanske oversettelse hadde vært meget populær. Den tittelen var opprinnelig langt lengre, Corónica nuevamente emendadadadel buen caballero don Tristán de Leonís y del rey don Tristán de Leonís el joven, su hijo, men refereres til i dag som Tristán el joven.
Forfatteren var ikke oppgitt i utgivelsen i 1534. Forskeren Pascual de Gayangos y Arce foreslo på 1800-tallet at det kunne være en viss Juan Díaz, som man ellers ikke vet noe om, bortsett fra at han var fra Castilla og utga en romanse i Sevilla i 1526. Men dette synes usannsynlig da Díaz dedikerte sitt verk til kongen av Portugal, og den anonyme forfatteren har negative referanser til portugisiske riddere.
I Tristán el joven er det Tristans sønn av samme navn som er helten, Tristan av Leonis. Boken har lite eller ingenting med den arthurianske litteraturen å gjøre, og kong Arthur opptrer bare i de første åpningskapitlene. I de fleste eventyrene til den unge Tristan finner sted i Spania hvor han ble en ridder for infanta doña María, søster av den spanske kongen Juan. Etter mange strålende heltedåder, mange av disse i kamp med maurerne, gifter den unge Tristan seg med prinsessen. Verket er således heller ingen tragedie slik den opprinnelige teksten var.
Kiwix

Historie

Emmanuel Engelhart sin motivasjon for å lage Kiwix kom i 2003 når hans første forsøk på å publisere Wikipedia på en CD-rom feilet. Når han så ble en aktiv skribent på Wikipedia i 2004 så ble Engelhart interessert i å utvikle en frakoblet utgave av Wikipedia. I et intervju på e-post har han sagt at Wikipedia er et felles gode som alle bør ha tilgang til, uavhengig av om de har tilgang til internett. De som ønsker tilgang til innholdet i Wikipedia bør kunne lese det, selv på steder hvor kunnskap (og internett) er sensurert.

Beskrivelse

Programvaren er lagd for datamaskiner uten tilgang til internett, ikke minst for skoler i utviklingsland hvor tilgang til internett er vanskelig eller dyrt. Det er grunnen til at det ble utviklet en spesiell versjon for SOS-barnebyer. I tillegg er Kiwix installert på datamaskiner i prosjektet One Laptop per Child.
Brukere kan selv velge å laste ned innhold fra en wiki, og så lese innholdet på et senere tidspunkt. Alle filer blir komprimert slik at brukerne sparer diskplass og båndbredde når de laster ned. Det nedlastede innholdet er lagret i en egen fil, og Kiwix leser denne filen. Artikler i denne filen er komprimert i henhold til ZIM formatet. ZIM-filen som inneholder det aktuelle Wikipedia-prosjektet eller Kiwix-prosjektet må lastes ned og lagres før filene kan åpnes i Kiwix.
Kiwix bruker Mozilla framework som blir oversatt til lokalt språk på Translatewiki.net. Programmet har fullt fritekstsøk, navigasjon via arkfaner, og sider som kan eksporteres til PDF og HTML.

Tilgjengelig innhold

De fleste språkutgaver av Wikipedia har vært tilgjengelig for Kiwix siden 2014. Tjenerne blir oppdatert med nye utgaver hver annen måned og opp til hvert halvår, avhengig av størrelse på filen. For den engelske utgaven finnes det en full versjon og en alternativ versjon uten bilder. Versjonen uten bilder er mye mindre og gjør at brukere kan spare diskplass og bøndbredde under nedlastingen.
I tillegg til Wikipedia så finnes annet innhold fra Wikimedia Foundation slik som Wikisource, Wikiquote, Wikivoyage, Wikibooks og Wikiversity, og disse er også tilgjengelig på flere forskjellige språk. I 2014 ble også alle frie tekster fra Project Gutenberg tilgjengelig.
Det er også tilgjengelig annet fritt innhold. For eksempel er brukerdokumentasjonen for operativsystemet Ubuntu tilgjengelig for frakoblet lesing, og det finnes ZIM-utgaver av TED conferencetaler og videoer fra Crash Course.

Utrulling

Utviklerprosjektet i Kiwix er ikke involvert i utrulling av innhold. Isteden vil Wikimedia Foundation eller andre tredjepartsorganisasjoner bruke programvaren som en komponent i deres egne prosjekter. For eksempel har Wikimedia Sveits rullet ut Kiwix i mange fengsler i Sveits. og Fondation Orange har brukt kiwix-serve i et eget teknologisk kunnskapsprodukt de har rullet ut i Afrika.
Ariconias

Utseende

Små til middelsstore (vingespenn 30-40 millimeter) sommerfugler som minner om flikvinger (Nymphalidae) i kroppsformen. Oversiden er mønstret i oransje, svart og hvitt.
Undersiden er brun med hvite tverrbånd og -flekker.

Utbredelse

Slekten er utbredt i Mellom- og Sør-Amerika, med én nordlig og én sørlig art.
Romeriksåsene

Romeriksåsene er et skogområde i kommunene Skedsmo, Nannestad, Gjerdrum og Nittedal i Akershus fylke og Lunner kommune i Oppland fylke. Området er ca. 300 km² og ligger mellom Nittedal-Hakadal i vest og Gjerdrum-Nannestad i øst. Som fiskeforvaltningsområde strekker Romeriksåsene seg til Avalsjøen og Leira øst for Roa, mens det strekker seg ned til området rundt Nittedal kirke i sør. Skiforeningen inkluderer i tillegg den nordligset delen av Nannestad. Nord for Romeriksåsene ligger områdene Hadelandsåsene og Hurdalsskogene.
Terrenget i de nordligste delene av Romeriksåsene er høyt og kupert, og vannskillet ligger langt mot vest. Fallet mot Nittedal-Hakadal er bratt mens det er slakere mot Gjerdrum-Nannestad. Det høyeste punktet i Romeriksåsene er Paradiskollen i Lunner kommune på 670 moh. Andre markante topper er Snellinghøgda på 617 moh., Skotjernfjellet på 651 moh., Håkensbrenna på 538 moh., Holterkollen på 455 moh. og Lyholen på 439 moh.
De største vassdragene i Romeriksåsen er elvene Leira, som kommer fra Avalsjøen, Fiskeløysa fra vannet Råbjørn, Rotua fra Råsjøen og Bjertnessjøen og Gjermåa fra Storøyungen samt avløpene fra Vrangen og Sortungen som renner ut i Nitelva.
Romeriksåsene har stor betydning som friluftsområde for befolkningen i randsonen rundt marka. Her finner man rike muligheter for et variert friluftsliv sommer som vinter. Selv om området i sin helhet ligger utenfor Oslos grenser, regnes det som en del av Oslomarka. 130 km² er allmenning.
Bjørn Westlie

Jødebo-saken

I mai 1995 avslørte Westlie hvordan norske jøder ble finansielt plyndret av nordmenn under andre verdenskrig og erstatning aldri gitt. I 1945 hadde det såkalte likvidasjonsstyret åtte millioner kroner på konto. Dette var verdier inndratt fra de 2 200 jødene i Norge. Denne avsløringen dannet sammen med Bjarte Brulands hovedoppgave i historie grunnlaget for etableringen av Skarpnes-utvalget, som skulle utrede erstatningen til norske jøder som mistet sine verdier og eiendommer under krigen.

Forfatter- og forskerarbeid

Våren 2012 sluttet Bjørn Westlie som journalist i Dagens Næringsliv og tiltrådte  en stilling som førstelektor ved Høyskolen i Oslo og Akershus.
Westlie har gitt ut en rekke bøker. I Fars krig forteller han om forholdet til faren, Petter Westlie, som var nazist og frontkjemper under krigen. I 2008 fikk Fars krig  Brageprisen i klassen faglitteratur/sakprosa. Westlies mor var vennine av Ruth Maier som flyktet fra Østerrike til Norge og ble sendt til Auschwitz.
Våren 2015 lanserte Westlie boka Fangene som forsvant. NSB og slavearbeiderne på Nordlandsbanen.
24. september 2018 disputerte han for doktorgraden med avhandlingen NSB, krigsfangene og andre verdenskrig.

Familie

Bjørn Westlie er gift med forsker og journalist Anne Hege Simonsen. Han har to døtre og ett barnebarn.
Morten Schakenda

Kokk

Etter utdannelse på skoleskipet MS «Gann» har han arbeidet på Ulstein Hotell.  Videre var han ansatt ved Gastronomisk institutt i Stavanger i åtte år, hvorav han var leder ved instututtet i de siste to. Han debuterte på kokkelandslaget (1997).  Han har arbeidet på Bagatelle, Jans Mat og Vinhus, Terra Restaurant, D'Artagnan og Holmenkollen Restaurant.

Baker

Etter tre år som lærling på Åpent Bakeri etablerte han bakeri i Lom i 2004.
EM i turn for menn 1973

Det 10. europamesterskapet i turn for herrer ble arrangert i Grenoble i Frankrike i 1973.
MIT-lisensen

MIT-lisensen er en lisensbestemmelse som opprinnelig ble brukt for programvare med åpen kildekode fra Massachusetts Institute of Technology (MIT). Den brukes i dag også av andre organisasjoner og utviklere. Vindussystemet X og Wayland er eksempler på programvare som er lisensiert under MIT-lisensen.
Lisensen er veldig lik BSD-lisensen, blant annet gjør den det mulig å gjenbruke kildekoden uten å gjøre endringene tilgjengelig. Den største forskjellen mellom de to lisensene er at BSD-lisensen inneholder en klausul om at man ikke kan bruke navnet på kopirettinnehaveren eller andre bidragsytere til det originale produktet for å promotere et avledet produkt, uten å ha tillatelse fra disse. MIT-lisensen inneholder ikke denne klausulen.
Lisensen blir også kalt X11-lisensen, siden MIT utgir programvare under flere lisenser. Blant annet Free Software Foundation kaller den X11-lisensen på sin lisensliste .

Lisensteksten

Copyright (c) <year> <copyright holders>

Permission is hereby granted, free of charge, to any person obtaining
a copy of this software and associated documentation files (the
"Software"), to deal in the Software without restriction, including
without limitation the rights to use, copy, modify, merge, publish,
distribute, sublicense, and/or sell copies of the Software, and to
permit persons to whom the Software is furnished to do so, subject to
the following conditions:

The above copyright notice and this permission notice shall be
included in all copies or substantial portions of the Software.

THE SOFTWARE IS PROVIDED "AS IS", WITHOUT WARRANTY OF ANY KIND,
EXPRESS OR IMPLIED, INCLUDING BUT NOT LIMITED TO THE WARRANTIES OF
MERCHANTABILITY, FITNESS FOR A PARTICULAR PURPOSE AND NONINFRINGEMENT.
IN NO EVENT SHALL THE AUTHORS OR COPYRIGHT HOLDERS BE LIABLE FOR ANY
CLAIM, DAMAGES OR OTHER LIABILITY, WHETHER IN AN ACTION OF CONTRACT,
TORT OR OTHERWISE, ARISING FROM, OUT OF OR IN CONNECTION WITH THE
SOFTWARE OR THE USE OR OTHER DEALINGS IN THE SOFTWARE.
Mictris crispus

Utseende

En middelsstor, ganske kraftig, brun smyger. Oversiden er ensfarget mørkbrun, bortsett fra at spissen av vingene kan ha et innslag av blågrønt metalliske skjell som noen ganger danner et tverrbånd. Undersiden er lysere brun, den bakre delen av hver vinge (mest på bakvingen) kan være kledt med blågrønt metallglinsende skjell. Larven er naken, grønn som ung, etter hvert rødlig, med små, hvite prikker.

Levevis

Larvene kan finnes på planteslektene Hieronyma (Phyllanthaceae) og Uncaria (maurefamilien).

Utbredelse

Arten er vidt utbredt fra Mexico i nord til Bolivia i sør.
Howchin South Stream

Howchin South Stream er en elv av smeltevann som flyter fra sørsiden av Howchinbreen i Denton Hills på Scott Coast i Antarktis. Hun flyter østover og ut i Howchin Lake sør for Howchin North Stream. Elven ble navngitt av New Zealand Geographic Board i 1994 i forbindelse med Howchinbreen.
Takuya Kawaguchi

Karriere

Takuya Kawaguchi startet sin profesjonelle karriere i Shonan Bellmare i 1997. Han har også spilt for Tokyo Verdy og Consadole Sapporo.
UHC Dynamo

OHK Dynamo Moskva (Russisk: Объединённый хоккейный клуб Динамо) er en russisk ishockey-klubb som ble dannet i 2010 etter sammenslåing av HC Dynamo Moscow laget og MVD. Laget spiller i KHL.
Odilon Redon

Bakgrunn

Redon kom fra en rik familie i Bordeaux i Aquitaine. Han begynte å tegnne som barn. Femten år gammel begynte han på formelle studier i tegning. Faren insisterte på at han måtte studere arkitektur, men han klarte ikke opptaksprøvene til arkitektstudiet. Dermed fikk han i 1864 anledning til å gå i lære hos kunstmaleren og skulptøren Jean-Léon Gérôme.

Kunstner

Vel hjemkommen til Bordeaux begynte han å arbeide med skulptur, og med silketrykk og litografi.
I 1870 sluttet Redon seg til hæren for å delta i den fransk-prøyssiske krig. Mot slutten av krigen flyttet han til Paris, der han nesten utelukkende arbeidet med kulltegning og litografi. Først i 1878 fikk arbeidet hans noe større medgang og bedre anseelse. Året etter publiserte han sitt første album med litografier, med tittelen Dans le Rêve.
Redon var ganske ukjent inntil 1884, da kultromanen tittelen À rebours (=Mot naturen) av Joris-Karl Huysmans utkom. Historien handlet om en dekadent aristokrat som samlet på tegninger laget av Redon.
I 1890-årene foretrakk Redon pastell- og oljemaleri som medium. Han stilte ut sammen med Nabisgruppen i 1899. I 1903 ble han tildelt Æreslegionen.  Populariteten steg da en katalog over etsinger og litografi kom ut i 1913.
Som tegner påvirket Redon blant andre Fernand Khnopff, Jan Toorop og Edvard Munch. 
Redon døde i Paris den 6. juli 1916.
Sliema

Sliema (eller Tas-Sliema) er by ved kysten på nordøst-siden av Malta med 13 621 innbyggere (2011).
Byen er et senter for handel og restaurant- og caféliv. Sliem er det maltesiske ordet for fred.
Byen var opprinnelig en rolig fiskelandsby, men i dag er kystlinjen fra Sliema opp til nabobyen San Giljan utbygget og er turistifisert. Fotballaget Sliema Wanderers FC, som har vunnet serien på Malta 26 ganger, kommer fra byen.
Kensington låsespor

Kensington låsespor (også kalt Kensingtonlås) er en del av en tyveribeskyttelsessystem system designet av Kensington Computer Products Group.
Det er et lite, metallforsterket hull som finnes på nesten alle små eller bærbare datamaskiner og annet elektronisk utstyr, spesielt på dyrere utstyr som bærbare datamaskiner, skjermer, stasjonære datamaskiner, spillkonsoller og videoprojektorer. Den brukes for å feste en lås med wire.
Låsen er vanligvis sikret med en nøkkel eller kombinasjonslås festet til en gummibelagt wire. Enden på wiren har en liten sløyfe som gjør at kabelen kan legges rundt et fast objekt, for eksempel et tungt bord eller lignende.

Alternativer

Det finnes andre typer låser som ikke baserer seg på et spesielt låsehull, men heller bruker en av de vanlige portene på maskinen.
Reefer Madness

Reefer Madness, opprinnelig kalt Tell Your Children, er en amerikansk dramafilm fra 1936 regissert av Louis Gasnier. Historien dreier seg rundt de tragiske hendelsene som inntreffer når narkotika-langere lokker skoleelever til å prøve «marihuana». Et drap, et selvmord, en voldtekt og et fall inn i galskapen følger.
Tell Your Children ble finansiert av en kirkegruppe, og skulle opprinnelig bli vist for foreldre som en adavrsel, i et forsøk på å lære dem farene ved cannabisbruk. Like etter at filmen var ferdig, ble den imidlertid kjøpt av en exploitation-filmskaper, Dwain Esper, som tok seg friheten til å klippe inn «frekkere» scener, mens han endret tittelen til Reefer Madness før han distribuerte filmen.
Dipp

Dipp er en saus eller røre som man dypper, dipper, ulik mat eller snacks i. Ingrediensene i en dipp kan variere fra søtt, til surt bittert og salt. En vanlig dipp i Norge er rømmedipp, som er laget av rømme og krydder (gjerne med ferdig krydderblanding fra pose) og som serveres til eksempelvis potetgull eller grønnsaker, som selleri, agurk- eller gulrotstaver. De fleste pizza-restauranter tilbyr egne dippvarianter.
Anita Ekwall

Anita Ekwall er en svensk sosialantropolog som er kjent blant annet for å ha forsket på kulturforskjellene mellom nordmenn og svensker. Hun har videre spesialisert seg på forretningskultur i forskjellige land.
Ekwall har som konklusjon på sine studier uttalt at kulturforskjellene mellom nordmenn og svensker er større enn mange tror.
Max Liebermann

Verk

I sine tidlige år malte Liebermann scener fra landlivet, og fra sitt eget liv og arbeide. Senere ble han sammen med Lovis Corinth og Max Slevogt en av de tre fremste representantene for den såkalte tyske impresjonisme.
Motiver fra hans malerier var nå scener fra borgerskapet. I Berlin ble han en anerkjent og etterspurt portrettmaler. I hans sene periode malte han ca. 200 bilder med motiver fra landhuset ved Wannsee.
August Horch

Bakgrunn

August Horch kom fra en vindyrker- og smedfamilie. Han gikk i smedlære hos faren og bygde blant annet en trehjulet sykkel. Årene 1884–1887 gikk han på wanderschaft og arbeidet i Tyskland, Østerrike-Ungsrn, Serbia og Bulgaria. 
Han studerte 1888–1891 på Technikum Mittweida.

Karriere

Han arbeidet etter studiene som maskiningeniør i Rostock, Leipzig og hos Carl Benz i Mannheim (fra 1896). Han grunnla A. Horch & Cie den 14. november 1899 i Ehrenfeld i Köln, Tyskland. Den første Horch-bilen ble bygget i 1901. Selskapet ble flyttet til Reichenbach i 1902 og til Zwickau i 1904. Horch forlot selskapet på grunn av en intern konflikt. Det nye selskapet ble hetende Horch Automobil-Werke GmbH, men etter en rettssak fikk ikke Horch tillatelse til å bruke sitt etternavn, da det var et registrert varemerke hos sine tidligere partnere. Horch endret navnet på selskapet til Audi Automobilwerke GmbH (uoffisielt forkortet Audiwerke) in 1910, da «horch!» betyr «hør!» på tysk, og «audi!» var det tilsvarende på latin (derav blant annet ordet «audio»).
August Horch havnet på 1920-tallet i økonomiske vanskeligheter, blant annet ved en mislykket satsing på en kyllingfarm i Mosel, og i 1931 ble han tvunget til å selge sitt hus i Berlin. I august 1928 fikk den danske ingeniøren Jørgen Skafte Rasmussen fra DKW aksjemajoritet i Audi Automobilwerke GmbH. I juni 1932 gikk Audi, DKW, Horch og Wanderer sammen for å danne Auto Union. Det nye firmaets logo ble fire sammenhengende ringer (som i dag er brukt som logo for Audi), hvor hver ring representerte de fire selskapene i Auto Union. I 1932 ble Horch til styremedlem i Auto Union med säte i Zschopau. 
Horch forlot Berlin i 1941 for å unnkomme bombeangrep oh bosatte seg ute på landet i Sachsen. Da krigsslutt nærmet seg i 1945 flyttet han til Münchberg der han bodde med sin fosterdatter og husholderske Else Kolmar. Hans kone døde i 1946 i Berlin og noen dager senere også sønnen Eberhard. Han giftet på nytt i 1948 med Else Kolmar.
Da Auto Union GmbH ble gjenopprettet etter krigen i Ingolstadt 1949 – det som kom å bli utviklet til det senere Audi AG – ble August Horch innvalgt i styret.
Ramnes

Ramnes er en tidligere kommune, ei bygd og et kupert jordbruks- og skogsdistrikt nordvest for Tønsberg i Vestfold fylke. 
Kommunen ble slått sammen med tidligere Våle kommune 1. januar 2002. 
Kommunesenteret var Tingvoll
Den nye kommunen fikk navnet Re. Det gamle kommunesenteret ble flyttet fra Tingvoll like nord for Ramnes kirke til Revetal. Ramnes kommunes areal var 137,97 km².

Naturforhold og geografi

Ramnes danner søndre og vestre del av Re kommune, med sognene Ramnes, Fon (i nordøst) og Vivestad (i nordvest). Landskapet domineres av Aulielvas (Storelvas) brede dalføre. Ved Ramnes kirke og det gamle kommunesenteret vider dette seg ut til den store, oppdyrkede Ramnessletta. Nord for dagens administrasjons- og handelssentrum Revetal danner Storelva grense mellom de to tidligere kommunene. Mellom de større og mindre nord-sørgående daldragene finner en lave, skogkledde åser. Åsene har et sparsomt dekke av forvitringsjord, mens marin leire i dalfyllingene danner grunnlaget for rike jordbruksområder.

I dag

Hovedtyngden av bosettinga er knyttet til jordbruket og det nyere boligfeltet Bergsåsen som i dag er en del av tettstedet Revetal/Bergsåsen. Ramnes har hatt en litt svakere befolkningsutvikling enn resten av kommunen; i perioden 2001-2010 har folketallet vokst med 5 %, mot 10 % for kommunen som helhet.